钦定古今图书集成/理学汇编/学行典/第117卷 > 唐荆川集 > 《答王南江提学》
## 钦定古今图书集成/理学汇编/学行典/第117卷 > 唐荆川集 > 《答王南江提学》

人心存亡，不过天理人欲之消长，而理欲消长之几不过“迷悟”两字。然非努力聚气，决死一战，则必不能
悟。或不知所战，或战而不力，则往往终其身而不悟。
故佛家有认贼作子，与葛藤绊路之说。而兵家亦曰：
“名其为贼，敌乃可灭。”又曰：“一日纵敌，数世之患。”此佛
家之可通于吾儒，而治戎之道可用以治心者也。儒
者以交战为子夏之病，而不能战，并非所以为子夏
也。虽颜子亦有战矣。曰：“不远复。”夫不战何以有复也？
虽天地亦有战矣，曰：“龙战于野，其血元黄。”夫阴既疑
于阳矣，阳安得晏然而无战乎？惟战而不胜，故血而
至于元黄。战而胜，则血可以不元，而阳可以亨也，是
能战之效也。